[{"text_idx": "#000000", "text": "Ry\u2019n ni wedi cadw ffeiliau a elwir yn cwcis ar eich dyfais."}, {"text_idx": "#000001", "text": "yn hanfodol I\u2019r safle weithio"}, {"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000003", "text": "i wella\u2019n gwefan drwy gasglu ac adrodd gwybodaeth ar sut yr ydrych yn defnyddio\u2019r safle"}, {"text_idx": "#000007", "text": "Yn galw myfyrwyr Addysg Uwch yng Nghymru! Fe\u2019ch gwahoddir i greu logo newydd ar gyfer brand \u2018Llyfrgelloedd Cymru\u2019, a fydd yn cyd-fynd a\u0302\u2019r wefan sydd wedi\u2019i hail-ddylunio, ac yn adlewyrchu\u2019r ro\u0302l hanfodol y mae llyfrgelloedd yn ei chwarae yn ein cymunedau."}, {"text_idx": "#000008", "text": "Mae gwefan llyfrgelloedd.cymru wedi\u2019i chreu a\u2019i dylunio fel rhan o gefnogaeth Llywodraeth Cymru i lyfrgelloedd. Mae\u2019n \u2018borth un stop\u2019 ar gyfer llyfrgelloedd yng Nghymru \u2013 gallwch gael gwybodaeth am yr hyn sy\u2019n digwydd mewn llyfrgelloedd, pori ystod eang o adnoddau ar-lein, dod o hyd i\u2019ch llyfrgell agosaf ac ymuno ar-lein, cael gwybod am fentrau sy\u2019n cefnogi iechyd, pobl ifanc, plant a theuluoedd, ymuno a\u0302 grw\u0302p darllen, defnyddio\u2019r gwasanaeth ymholiadau a mwy."}, {"text_idx": "#000009", "text": "Dylai\u2019r logo newydd fod yn fywiog ac yn hawdd ei adnabod, ac yn adlewyrchu nod y Cynigion Llyfrgell Cyffredinol presennol i gysylltu cymunedau, gwella lles a hyrwyddo cydraddoldeb drwy ddysgu, llythrennedd a gweithgarwch diwylliannol."}, {"text_idx": "#000010", "text": "Bydd angen i\u2019r logo newydd ategu a gwella\u2019r wefan gyfredol:"}, {"text_idx": "#000011", "text": "Bydd y logo newydd hefyd yn ymddangos ar y gwefannau cyfryngau cymdeithasol canlynol, ac yn ymddangos ar ddeunydd hyrwyddol."}, {"text_idx": "#000012", "text": "Gellir gweld fersiynau cyfredol y logo ar adran Pecyn Offer Staff y wefan, lle bydd y logos newydd yn ymddangos hefyd."}, {"text_idx": "#000013", "text": "Mae ein cynulleidfa darged yn cynnwys unrhyw un sy\u2019n dymuno dysgu mwy am wasanaethau llyfrgell ledled Cymru, gan gynnwys yr Adnoddau Digidol a nodweddion newydd fel \u2018Awdur y Mis\u2019 a \u2018Blog Pobl Ifanc\u2019. Bydd defnyddwyr hefyd yn ymweld a\u0302\u2019r wefan i gael gwybod am fentrau sy\u2019n hyrwyddo ymgysylltu a\u0302 llyfrgelloedd, llythrennedd a darllen yng Nghymru."}, {"text_idx": "#000014", "text": "Bydd y Gystadleuaeth yn cael ei lansio\u2019n swyddogol yn ystod Wythnos Llyfrgelloedd (4-10 Hydref 2021), a derbynnir ceisiadau o\u2019r 4 Hydref 2021. Bydd y gystadleuaeth yn cau ddydd Llun 17 Ionawr am 5pm, a chyhoeddir yr enillydd ar neu cyn 31 Ionawr 2022."}, {"text_idx": "#000015", "text": "Rhaid i bob ymgeisydd fod yn fyfyrwyr cofrestredig cyfredol mewn Coleg / Prifysgol yng Nghymru, a rhaid iddynt fod yn 18 oed neu\u2019n hy\u0302n. Bydd un cofnod cystadleuaeth yn unig y pen yn cael ei dderbyn."}, {"text_idx": "#000016", "text": "Bydd y cais buddugol yn derbyn taleb Amazon gwerth \u00a3500."}, {"text_idx": "#000017", "text": "Mae\u2019r Briff Dylunio bellach ar gael i\u2019w lawrlwytho, a bydd yn rhoi\u2019r wybodaeth sydd ei hangen ichi i gystadlu."}, {"text_idx": "#000018", "text": "Anfonwch eich cais neu unrhyw ymholiad i .uk"}, {"text_idx": "#000019", "text": "(Dylech gynnwys eich enw llawn a defnyddiwch yr un e-bost wrth gyflwyno ffeiliau!)"}, {"text_idx": "#000020", "text": "Er mwyn i\u2019ch cofnod fod yn ddilys, rhaid i chi hefyd lenwi\u2019r ffurflen gyflwyno ar-lein "}]